Батафогу Рыю-дэ-Жанэйру

«**Батафогу**» () — бразыльскі футбольны клюб з гораду Рыю-дэ-Жанэйру. Месьціцца ў аднайменным раёне гораду. Быў закладзены ў 1904 годзе. Клюбу належыць рэкорд Бразыліі паводле колькасьці матчаў без паразаў, згуляных запар. Гэтак з 1977 па 1978 гады 52 гульняў супернікі ня былі здольнымі выгуляць у «Батафогу». У 2000 годзе ў апытанцы ФІФА ў сьпісе Найлепшых клюбаў стагодзьдзя «Батафогу» спыніўся на 12 радку. Акрамя футболу клюб мае сэкцыі ў іншых відах спорту, як то каманду па баскетболе.

## Гісторыя
1 ліпеня 1894 году ў Рыю-дэ-Жанэйру быў заснаваны вясьлярны клюб «Батафогу». 12 жніўня 1904 году ў гэтым жа месьце быў заснаваны яшчэ адзін клюб «Электра». Ідэя стварэньня новага клюбу ўзьнікла падчас урока альгебры ў каледжы Алфрэду Гомэса. Тым ня менш, назва каманды не прыжылася. На прапанову 18 верасьня клюб нарэшце пачаў называцца «Батафогу». Колерамі каманды былі абраныя чорны і белы, як у італьянскага «Ювэнтусу». Лягатып быў створаны Базылію Віянам-малодшым. Футбольны клюб неўзабаве стаў адной з наймацнейшых футбольных камандаў Рыю-дэ-Жанэйру, здабыўшы перамогі ў чэмпіянатах 1907, 1910, 1912 гадоў і іншых гадах.

Маючы тую ж назву, тыя жа колеры і, самае галоўнае, тых жа заўзятараў, аб’яднаньне клюбаў здавалася непазьбежным. Яны зрабілі гэта 8 сьнежня 1942 году, пасьля баскетбольнага матчу паміж двума клюбамі, калі раптоўна памёр гулец футбольнага клюбу «Батафогу» Арманду Албану, і тады ўзьнікла ідэя аб аб’яднаньні. Эмблема футбольнага клюбу набыла чорны колер, а манаграма была замененая адзінокай зоркай вясьлярнага клюбу.

У 1907, 1910 і 1912 гадах «Батафогу» быў наймацнейшым у чэмпіянаце штату Рыю-дэ-Жанэйру. У 1909 годзе каманда перамагла «Мангейру» зь лікам 24:0, што застаецца найвышэйшым паказьнікам у бразыльскім футболе. Наступных тытулаў давялося пачакаць, але ў 1930, 1932, 1933, 1934 і 1935 гадах клюб зноў станавіўся чэмпіёнам штату. У 1940-х гадах найлепшым гульцом каманды быў Элену дэ Фрэйтас. Аднак ён аніколі ня быў чэмпіёнам разам з клюбам. Гулец правёў 204 галы ў 233 матчах, але ў 1948 годзе перайшоў у склад аргентынскага «Бока Хуніёрс», а «Батафогу» тым часам здабыў свой 9-ы тытул чэмпіянату штату. Наступныя перамогі ў Лізе Карыёка былі ў 1957, 1961 і 1962 гадах. У 1968 годзе каманда выйграла Сэрыю А, стаўшы першым клюбам штату, які стаў пераможцам агульнай бразыльскай лігі.

У 1989 годзе клюб паклаў канец свайму 21-гадоваму часу бяз тытулаў, здабыўшы перамогу ў чэмпіянаце штату, а на наступны год захаваў трафэй. У 1990-х гадах «Батафогу» стаў уладальнікам Кубка КОНМЭБОЛ, які быў папярэднікам сучаснага Паўднёваамэрыканскага кубка. А ў 1995 годзе клюб у другі раз у гісторыі стаў чэмпіёнам Бразыліі, згуляўшы ўнічыю 1:1 у матчы ў адказ фіналу супраць «Сантусу» ў Сан-Паўлу.

## Дасягненьні

* **[[Чэмпіянат Бразыліі па футболе|Чэмпіён Бразыліі]]**: 3
:: 1968, 1995, 2024

* **[[Ліга Карыёка|Чэмпіён штату Рыю-дэ-Жанэйру]]**: 21
:: 1907, 1910, 1912, 1930, 1932, 1933, 1934, 1935, 1948, 1957,
:: 1961, 1962, 1967, 1968, 1989, 1990, 1997, 2006, 2010, 2013,
:: 2018

* **Турнір Рыю-Сан-Паўлу**: 4
:: 1962, 1964, 1966, 1998

* **[[Кубак КОНМЭБОЛ]]**: 1
:: 1993

* **[[Кубак Лібэртадорэс]]**: 1
:: 2024

## Склад
: *Актуальны на 23 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Рыю-дэ-Жанэйру